Arrondiment de Rodés

L’arrondiment de Rodés  es una division administrativa e una anciana division electorala d'aquí a la fin de la Tresena Republica pels conselhièrs d'arrondiment e per l'eleccion dels deputats francesa situada dins la region d', ancianament de Miègjorn-Pirenèus e lo departament francés d'Avairon. Lo capluòc es la vila roergassa de Rodés. L'arrondiment s'espandís en Roergue. La lenga autoctòna es l'occitan lengadocian roergàs.

Istòria
L'arrondiment se creèt en 1800 dins lo departament d'Avairon. Lo 10 de setembre de 1926, amb la supression de l'arrondiment d'Espaliu, los cantons d'aquel arrondiment siaguèron transferits a l'arrondiment de Rodés :  d'Entraigas, d'Espaliu, d'Estanh,  de La Guiòla, del Mur de Barrés, de Sent Amanç, de Sanch Èli, de Sent Ginièis d'Òlt, de Sant Jurvèva. L'arrondiment de Rodés venguèt alara lo pus espandit (3974,36 km²) e lo pus poblat (143 841 abitants en 2014) del departament.

Lo 1èr de genièr de 2017, los arrondiments siaguèron atermenats autrament per tal de s'adaptar als limits de las intercomunalitats. Los arrondiments de Milhau e de Vilafranca de Roergue siaguèron espandits al punt de dintrar dins la corona de l'aglomeracion rodanesa : La Barraca de Fraisse es ara dins l'arrondiment de Vilafranca, Flavinh dins lo de Milhau. Al contrari, los ancians cantons de Severac e de Campanhac passèron de l'arrondiment de Milhau a l'arrondiment de Rodés, mas aquò compensa pas. L'arrondiment de Rodés, limitat a sa partida septentrionala, a perdut 900 km² (2869,7 km²) e mai de 30 000 abitants (111 875 abitants en 2018). L'arrondiment demòra çaquelà lo pus poblat (lo de Milhau, lo pus espandit amb 3741,7 km², a pas que 79 522 abitants).

Composicion entrò 2015
L'arrondiment de Rodés se compausava de 23 cantons:
 Canton de La Barraca de Fraisse-Sauvatèrra
 Canton de Bòsols
 Canton de Cassanhas de Begonhés 
 Canton de Concas 
 Canton d'Entraigas (Roergue) 
 Canton d'Espaliu 
 Canton d'Estanh 
 Canton de La Salvetat de Peiralés
 Canton de La Guiòla
 Canton de Laissac
 Canton de Marcilhac
 Canton del Mur de Barrés
 Canton de Naucèla
 Canton del Pònt de Salars
 Canton de Requistar
 Canton de Rinhac
 Canton de Rodés Èst
 Canton de Rodés Nòrd
 Canton de Rodés Oèst
 Canton de Sent Amanç (Roergue)
 Canton de Sanch Èli d'Aubrac
 Canton de Sent Ginièis d'Òlt
 Canton de Sant Jurvèva

Composicion a partir de 2015
Dempuèi 2015, los limits dels cantons novèls pòdon èsser acavalats sus dos arrondiments e lo nombre de comunas pòt variar en seguida de la creacion de comunas novèlas : 139 en 2015, 127 en 2016 (dins l'ancian territòri), 79 en 2017 e en 2020 https://www.insee.fr/fr/metadonnees/cog/arrondissement/ARR122-Rodez.

Nòtas e referéncias

categoria:Arrondiment d'Avairon
Categoria:Avairon